section_heading: Povijest
paragraph_text: Izgrađena je kao jednobrodna građevina pravokutne osnove. Iznad zapadnog dijela naknadno je dozidan manji kameni zvonik na preslicu s jednim otvorom. Sa zapadne strane ima dozidani otvoreni trijem. Crkva je zidana grubo obrađenim kvaderima kamena u vodoravnim redovima.<ref> Nalazi se u blizini Velje Mogile<ref> koju vjernici posjećuju u višestoljetnoj tradiciji procesije, jednom godišnje, na Spasovo. Od crkve svete Petke vjernici u procesiji idu na vrh Velje Mogile. Crkva je oltarom okrenuta ka jugoistoku,<ref> a oko crkve je katoličko groblje. Nalazi se na vrhu brda, s lijepim pogledom na Bar i Sutomore.